CELEX: 32014D0465
Language: hu
Date: 2014-07-16 00:00:00
Title: 2014/465/EU: A Bizottság végrehajtási határozata ( 2014. július 16. ) a 443/2009/EK európai parlamenti és tanácsi rendelet alapján a DENSO hatékony generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról és a 2013/341/EU bizottsági végrehajtási határozat módosításáról  EGT-vonatkozású szöveg

2014.7.17.   
               
               
                  HU
               
               
                  Az Európai Unió Hivatalos Lapja
               
               
                  L 210/17
               
            
         A BIZOTTSÁG VÉGREHAJTÁSI HATÁROZATA
         (2014. július 16.)
         a 443/2009/EK európai parlamenti és tanácsi rendelet alapján a DENSO hatékony generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról és a 2013/341/EU bizottsági végrehajtási határozat módosításáról
         (EGT-vonatkozású szöveg)
         
            (2014/465/EU)
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (4) bekezdésére,
         mivel:
         
                     (1)
                  
                  
                     A DENSO Corporation beszállító (a továbbiakban: kérelmező) 2013. október 31-én kérelmet nyújtott be a DENSO hatékony generátor innovatív technológiaként való jóváhagyására. A Bizottság a 725/2011/EU bizottsági végrehajtási rendelet (2) 4. cikkével összhangban megvizsgálta, hogy a kérelem hiánytalan-e. Mivel megállapítása szerint az eredetileg benyújtott kérelemből lényeges információk hiányoztak, a Bizottság hiánypótlásra szólította fel a kérelmezőt. A kérelmező az információkat 2014. január 30-án benyújtotta. A kérelem hiánytalannak bizonyult, így a hivatalos átvételt követő naptól, vagyis 2014. január 31-től számítandó a határidő, amelyen belül a Bizottságnak el kell bírálnia a kérelmet.
                  
               
                     (2)
                  
                  
                     A kérelmet a Bizottság a 443/2009/EK rendelet 12. cikkével, a 725/2011/EU végrehajtási rendelettel, valamint az innovatív technológiák jóváhagyásának a 443/2009/EK rendelet alapján történő kérelmezésére vonatkozó technikai iránymutatással (a továbbiakban: technikai iránymutatás) (3) összhangban értékelte.
                  
               
                     (3)
                  
                  
                     A kérelem tárgya a 150A, 180A és 210A teljesítményosztályú DENSO hatékony generátor. A generátor a technikai iránymutatás I. mellékletének 5.1.2. pontjában leírt VDA módszer szerint legalább 77 százalékos hatékonysággal rendelkezik. A szóban forgó módszer az ISO 8854:2012 (4) nemzetközi szabványban meghatározott vizsgálati módszerre hivatkozik. A kérelemben szereplő generátor az összehasonlítási alapul szolgáló generátorhoz képest nagyobb hatékonysággal rendelkezik, mivel három területen csökkenti a veszteségeket: a MOSFET modul (azaz egy fém-oxid-félvezető térvezérlésű tranzisztor) alkalmazása által az egyenirányítás optimalizálása révén csökkenti az egyenirányítási veszteségeket; a mágnesezett acélból készült vékony laminált mag alkalmazása révén csökkenti az állórész vasveszteségeit, valamint a nagyobb vezetősűrűségű és rövidebb hurokvégekkel rendelkező „SC” (segment conductor) alkalmazása révén csökkenti az állórész rézveszteségeit. Ez a technológia ezért eltér a Valeo Efficient Generation generátor esetében a 2013/341/EU bizottsági határozattal (5) ökoinnovációként jóváhagyott technológiától.
                  
               
                     (4)
                  
                  
                     A Bizottság megállapítása szerint a kérelemben benyújtott információk igazolják, hogy teljesülnek a 443/2009/EK rendelet 12. cikkében, valamint a 725/2011/EU végrehajtási rendelet 2. és 4. cikkében foglalt kritériumok.
                  
               
                     (5)
                  
                  
                     A kérelmező igazolta, hogy a kérelemben leírt típusú, nagy hatékonyságú generátort a referenciaévnek tekintett 2009. évben nyilvántartásba vett új személygépkocsik nem több mint 3 %-ában alkalmazták.
                  
               
                     (6)
                  
                  
                     Annak meghatározásához, hogy járművekbe beépítve ez az innovatív technológia mekkora szén-dioxid-kibocsátáscsökkentést tesz lehetővé, meg kell határozni a viszonyítási alapul vett járművet, amelyhez az innovatív technológiával felszerelt jármű hatékonyságát a 725/2011/EU végrehajtási rendelet 5. és 8. cikke szerint hasonlítani kell. A Bizottság úgy ítéli meg, hogy egy 67 %-os hatékonyságú generátort megfelelő viszonyítási alapnak lehet tekinteni az új járműtípusba beépített innovatív technológia vizsgálatához. Amennyiben a DENSO hatékony generátort meglévő járműtípusba építik be, a forgalomban lévő adott generátortípus legújabb változatát kell viszonyítási alapul venni.
                  
               
                     (7)
                  
                  
                     A kérelmező módszertant dolgozott ki a szén-dioxid-kibocsátás csökkentésének vizsgálatára; ez olyan képleteket tartalmaz, amelyek összhangban állnak a technikai iránymutatásban, az egyszerűsített megközelítésben a hatékony generátorokra vonatkozóan ismertetett képletekkel. A Bizottság úgy véli, hogy a 725/2011/EU végrehajtási rendelet 6. cikkének megfelelően a vizsgálati módszer, ellenőrizhető, megismételhető és összehasonlítható eredményeket ad, és megvalósítható módon, szilárd statisztikai szignifikanciával tudja bizonyítani a vizsgált innovatív technológia szén-dioxid-kibocsátáscsökkentési hozadékát.
                  
               
                     (8)
                  
                  
                     A Bizottság megállapítja, hogy a kérelmező saját módszertana szerint olyan képletet alkalmazott a generátor hatékonysági értéke szórásának kiszámítására, amely pontosabb eredményt ad, mint a 2013/341/EU végrehajtási határozat mellékletében meghatározott módszerben szereplő 1. képlet. A kérelmező vizsgálati módszere és a szén-dioxid-kibocsátás csökkenésének kiszámítására alkalmazott képlete minden más tekintetben megegyezik a szóban forgó végrehajtási határozatban meghatározott módszertannal. Következésképpen a Bizottság úgy véli, hogy a DENSO hatékony generátor alkalmazása révén elért szén-dioxid-kibocsátáscsökkenés megállapítására a 2013/341/EU bizottsági végrehajtási határozatban meghatározott módszert kell alkalmazni. Tekintettel azonban a szórás kiszámítására a Denso által alkalmazott képlet nagyobb pontosságára, helyénvaló kiigazítani a 2013/341/EU végrehajtási határozat mellékletében meghatározott 1. képletet. A kiigazítás nem érintheti a szén-dioxid-kibocsátás-csökkentésnek az e határozat hatálybalépése előtt a 2013/341/EU végrehajtási határozatban meghatározott módszerrel végzett mérések alapján történt tanúsítását.
                  
               
                     (9)
                  
                  
                     A Bizottság megállapítása szerint az előzőek alapján a kérelmező kellően bizonyította, hogy az innovatív technológia legalább 1 g/km-rel csökkentette a szén-dioxid-kibocsátást.
                  
               
                     (10)
                  
                  
                     A Bizottság megjegyzi, hogy az innovatív technológiából eredő csökkentés részben tanúsítható a standard vizsgálati ciklus alapján, a tanúsítandó végső összes csökkentést ezért a 725/2011/EU végrehajtási rendelet 8. cikke (2) bekezdésének második albekezdése szerint kell meghatározni.
                  
               
                     (11)
                  
                  
                     A Bizottság megállapítja, hogy az ellenőrzési jelentést a Vehicle Certification Agency (VCA, brit gépjármű-tanúsító szervezet), egy független és tanúsított szervezet készítette el, és a jelentés megerősíti a kérelemben szereplő megállapításokat.
                  
               
                     (12)
                  
                  
                     Mindezek alapján a Bizottságnak nincs ellenvetése a szóban forgó innovatív technológia jóváhagyásával szemben.
                  
               
                     (13)
                  
                  
                     A 2007/46/EK európai parlamenti és tanácsi irányelv (6) I., VIII. és IX. melléklete szerinti típus-jóváhagyási okmányokban feltüntetendő általános ökoinnovációs kód meghatározása céljából meg kell állapítani az e végrehajtási határozattal jóváhagyott innovatív technológia egyedi kódját.
                  
               
                     (14)
                  
                  
                     Ha egy gyártó a fajlagos kibocsátási célérték teljesítése céljából élni kíván azzal a lehetőséggel, hogy átlagos fajlagos szén-dioxid-kibocsátását az e végrehajtási határozattal jóváhagyott innovatív technológia alkalmazása révén elért szén-dioxid-megtakarítással csökkenti, akkor – a 725/2011/EU végrehajtási rendelet 11. cikkének (1) bekezdése értelmében – az érintett jármű EK-típusbizonyítványának kérelmezésekor hivatkoznia kell erre a végrehajtási határozatra,
                  
               ELFOGADTA EZT A HATÁROZATOT:
         
            1. cikk
            
               (1)   A Bizottság a 443/2009/EK rendelet 12. cikke szerinti innovatív technológiaként jóváhagyja a veszteségek három területen történő csökkentése révén legalább 77 százalékos hatékonyságú, M1 kategóriájú járművekbe szánt DENSO hatékony generátort.
            
            
               (2)   Az (1) bekezdésben említett generátor alkalmazásából eredő szén-dioxid-kibocsátás-csökkentést a 2013/341/EU végrehajtási határozat mellékletében foglalt módszerrel kell megállapítani.
            
            
               (3)   A 725/2011/EU végrehajtási rendelet 11. cikke (2) bekezdésének második albekezdése szerint az e cikk (2) bekezdésével összhangban meghatározott szén-dioxid-kibocsátás-csökkentés csak akkor tanúsítható és jegyezhető fel a 2007/46/EK irányelv I., VIII. és IX. mellékletében meghatározott megfelelőségi igazolásban és megfelelő típus-jóváhagyási dokumentációban, ha a csökkentés eléri, vagy meghaladja a 725/2011/EU végrehajtási rendelet 9. cikkének (1) bekezdésében meghatározott küszöböt.
            
            
               (4)   A típus-jóváhagyási okmányokban feltüntetendő általános ökoinnovációs kód meghatározása céljából az e végrehajtási határozattal jóváhagyott innovatív technológia egyedi kódja: „6”.
            
         
         
            2. cikk
            A 2013/341/EU végrehajtási határozat módosítása
            
               (1)   A 2013/341/EU végrehajtási határozat mellékletének 2. szakaszában szereplő 1. képlet helyébe az alábbi képlet lép:
               
                  „”
               
            
            
               (2)   A módosítás nem érinti az e végrehajtási határozat hatálybalépése előtt a 725/2011/EU végrehajtási rendelet 11. cikke szerint végzett tanúsításokat.
            
         
         
            3. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2014. július 16-án.
            
               
                  a Bizottság részéről
               
               
                  az elnök
               
               José Manuel BARROSO
            
         
         
            (1)  HL L 140., 2009.6.5., 1. o.
         
         
            (2)  A Bizottság 2011. július 25-i 725/2011/EU végrehajtási rendelete a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról, HL L 194., 2011.7.26., 19. o.
         
         
            (3)  http://ec.europa.eu/clima/policies/transport/vehicles/cars/docs/guidelines_en.pdf.
         
            (4)  ISO 8854 szabvány. Közúti járművek – Feszültségszabályozóval ellátott generátorok – Vizsgálati módszerek és általános követelmények. Hivatkozási szám: ISO 8854:2012(E).
         
            (5)  A Bizottság 2013. június 27-i 2013/341/EU végrehajtási határozata a 443/2009/EK európai parlamenti és tanácsi rendelet alapján a Valeo Efficient Generation generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról (HL L 179., 2013.6.29., 98. o.)
         
            (6)  Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).